stanford-oval/wikipedia huggingface dataset:
הבלש קונאן
דמויות > דמויות משניות

שיהו מיאנו, גם איי הייברה: חברה לשעבר של הארגון השחור, ידועה בשם הקוד "חרס" (באנגלית: Sherry). היא הייתה מדענית בארגון השחור והמציאה את הרעל APTX 4869 שקודו לקח. מאוחר יותר הארגון השחור הרג את אחותה הבכורה. בשל כך היא החליטה להפסיק לייצר גלולות ורעלים חדשים למען הארגון השחור, ולכן הם כלאו אותה. היא לקחה בסתר את אותו הרעל שקודו לקח, בהבנה שמחכה לה גורלה של אחותה, אך גם היא הופכת לילדה. היא מחליטה להסתתר בביתו של פרופסור אגאסה ומתחילה את חייה החדשים כילדה באותה הכיתה בה לומד קונאן.
הירושי אגאסה: מדען, חבר של שינאיצ'י. המציא כמה מכשירים לקונאן שעוזרים לו בחקירות. מודע לזהויותיהם האמיתיות של קונאן והייברה. אדם טוב לב, אך גם חמדן ואוהב לאכול הרבה. מארגן בקביעות כל מיני חידות בשביל הבלשים הצעירים, המבוססות בעיקר על ידע קאנג'י. נולד ב-30 בינואר 1944 בניאיגטה.
ארי קיסאקי: אשתו של קוגורו, אמא של ראן. לאחר ההחלטה שלה ושל בעלה לגור בנפרד, היא הקדישה את עצמה באופן מלא לקריירה שלה בתור עורכת דין. בעבודה זכתה לכינוי ראוי לשבח "מלכת עורכי הדין".
הייג'י האטורי: בלש בכיר. עובד במערב המדינה באוסקה. היכולות הדדוקטיביות שלו דומות לאלו של שינאיצ'י. עם זאת, לאחר פגישתם הייג'י מכיר בעליונות ביתרון עליונות המיומנויות הבלשיות של עמיתו. מודע לזהותו האמיתית של קונאן ורוב הזמן לועג לו בגלל זה.
סונוקו סוזוקי: החברה הטובה ביותר של ראן ולומדת איתה באותה כיתה. באה ממשפחה עשירה ובעלת השפעה בטוקיו. סונוקו הייתה כל הזמן בחיפוש אחר אהבה, אך כשלה, עד שלבסוף היא פגשה את הקראטיסט מקוטו קגוקו. בהיעדרותו של קוגורו מורי, קונאן משתמש לפעמים בעזרתה של סונוקו.
יוסאקו קודו: סופר בלשים המפורסם ברחבי כל העולם, אביו של שינאיצ'י. כשהיה כבר סופר מפורסם, הוא התחתן עם השחקנית הצעירה יוקיקיו פוג'ימינה, שנאלצה לפרוש מהקריירה הקולנועית בשל לידת בנה שינאיצ'י. נכון לעכשיו, גר עם אשתו בארצות הברית בלוס אנג'לס. לעיתים מאוד נדירות מגיע לבקר את בנו ביפן.
יוקיקו קודו: אמו של שינאיצ'י ואשתו של יוסאקו קודו. בנערותה הייתה שחקנית מוכשרת. היא למדה יחד עם השחקנית שרון ויניארד אצל המאסטר הידוע טואיצ'י קורובה. לאחר הנישואין מקדישה את עצמה באופן מלא לבעלה ובנה. נכון לעכשיו, גרה עם בעלה בארצות הברית בלוס אנג'לס. מפעם לפעם באה לבקר את בנה ביפן.
איומי יושידה: חברתם לכיתה של קונאן, הייברה, גנטה ומיצוהיקו. חברת צוות "הבלשים הצעירים". מאוהבת בקונאן, לא שמה לב לכך שגנטה ומיצוהיקו מאוהבים בה. איומי הכי צעירה והכי פחדנית בקבוצה.
מיצוהיקו צובוראיה: חברם לכיתה של קונאן, הייברה, גנטה ואיומי. חבר צוות "הבלשים הצעירים". רואה את עצמו כמתחרה של גנטה במאבק על ליבה של איומי. מעריץ את קונאן, מחשיב אותו לאחד מהאנשים החכמים ביותר. מיצוהיקו עצמו מאוד חכם ולומד הרבה מקונאן. מאוחר יותר תחושות התשוקה שלו לאיומי נחלשים לטובת הייברה.
גנטה קוג'ימה: חברם לכיתה של קונאן, הייברה, מיצוהיקו ואיומי. חבר צוות "הבלשים הצעירים", מנהיג עצמי מוצהר של הקבוצה, מנסה להיראות אמיץ, אך תמיד משאיר את קונאן לתקן את המצב. הוא אדם מאוד עצלן ואוהב לאכול, אך לעולם לא ינטוש את חבריו בצרה.
ואן-פאנץ' מאן

| --- | --- |
 
Wanpanman / One-Punch Man
 סוגה:  פעולה, קומדיה, פרודיה, גיבורי-על

 מאנגה: וובקומיקס
 יוצר:  "One" (אנ')
 הוצאה:  עצמאית
 תקופת הפרסום המקורית:  2009 – רץ

 מאנגה: מאנגה מודפס
 יוצר:  "One"
 מאייר:  יוסוקו מוראטה
 הוצאה:  Shueisha (יפנית) ו-Viz-Media (אנגלית)
 התפרסם לראשונה במגזין:  Young Jump Web Comics (ביפנית) ו-Weekly Shonen Jump (באנגלית)
 קהל יעד:  סיינן
 תקופת הפרסום המקורית:  14 ביוני 2012 – רץ
 מספר הכרכים שהתפרסמו:  14

 אנימה
 במאי:  שינגו נטצ'ומה (עונה 1) צ'יקארה סקוראי (עונה 2)
 תסריטאי:  טומוהירו סוזוקי
 אולפני אנימציה:  Madhouse (עונה 1) J.C.Staff (עונה 2)
 תקופת שידור מקורית:  5 באוקטובר 2015 – 2 ביולי 2019
 מספר העונות:  2 (הוכרז על עונה 3)
 מספר הפרקים:  24 + 6 OVA
ואן-פאנץ' מאן (ביפנית: ワンパンマン; באנגלית: One-Punch Man, "איש האגרוף האחד") הוא זיכיון יפני מצליח שנוצר תחילה כוובקומיקס ומאוחר יותר התפתחה למאנגה מודפסת ולסדרת אנימה.
הוובקומיקס המקורי נוצר על ידי אמן אלמוני, בעל שם העט "One" (אנ'), והועלה לרשת בתחילת 2009. הסדרה הפכה ויראלית במהירות ולכן בשנת 2012 נרכשו הזכויות כדי להפיקה מחדש כמאנגה מודפסת בידי חברת Viz Media. גרסת אנימה טלוויזיונית בהפקת החברה Madhouse עלתה לאוויר לראשונה בשנת 2015. האנימה זכתה לפופולריות רבה ולשבחי המבקרים ומדורגת במקום ה-55 ברשימת סדרות הטלוויזיה עם הדירוג הגבוה ביותר באתר IMDb. בנוסף הסדרה היא האנימה בעל הדרוג השני בגובהו ברשימה (אחרי האנטר האנטר). העונה השנייה של האנימה יצאה ביפן באפריל 2019 ושודרה עד יולי 2019, כאשר הבמאי וחברת ההפקה הוחלפו מהעונה הראשונה. ב-18 באוגוסט 2022 הוכרזה רשמית יציאתה העתידית של העונה השלישית של האנימה.
עלילה

מקום ההתרחשות הוא בעולם שמחולק למחוזות לפי האלפבית הלטיני מ-A-Z, שהן תחת מתקפה מתמדת של גופים וארגונים או יחידים של מפלצות וכדומה.
גיבור הסדרה הוא סאיטמה (サイタマ Saitama) והוא מתגורר בעיר הדמיונית Z. סאיטמה הוא גיבור על שנוהג להציל את העולם בתור תחביב ("בשביל הכיף").
מקור כוחו העצום של סאיטמה מוסבר בכך שהוא התאמן במשך שלוש שנים באימוני כושר מפרכים הכוללים 100 שכיבות סמיכה, 100 כפיפות בטן, 100 סקוואטים וריצה של 10 קילומטרים מדי יום, תוך הימנעות בשימוש במיזוג אוויר, עד ששיערו נשר במשך הזמן מרוב מאמץ והוא נותר קירח לחלוטין. דבר זה הפך אצלו לסימן זיהוי, ואף השפיע על שמו הרשמי כגיבור על שניתן לו על ידי "ארגון הגיבורים" - "האגמאנטו" - גלימה קירחת (שכן מדי הגיבור שלו כוללים גלימה). למרות האימונים הסטנדרטיים והלא ייחודיים לכאורה, הוא התחזק בצורה בלתי רגילה ומביס את אויביו באגרוף אחד (מקור שם הסדרה). משום כך, חייו של סאיטמה משעממים וחסרי סיפוק שכן אין אף אויב היכול להוות לו אתגר.
במהלך הסדרה סאיטמה פוגש בסייבורג ג'נוס (ジェノス Genos). ג'נוס, שהפך לסייבורג במיוחד כדי להילחם בפשע, מעריץ את סאיטמה לאחר שהתוודע לכוחו הלא רגיל ומתעקש להפוך לתלמידו.
בהמשך הסדרה סאיטמה מגלה להפתעתו שאף על פי שהציל את העולם פעמים רבות, הוא נשאר אנונימי רק משום שאינו רשום כגיבור על רשמי, וחלק מהאנשים אף זיהו אותו כעבריין המחובר לארגוני פשיעה, בשל חזותו החיצונית המיוחדת שהזכירה כמה פושעים מפורסמים. כדי להפוך לגיבור על רשמי ולזכות בהכרה, הוא מצטרף ל"ארגון הגיבורים". אולם גם לאחר הצטרפותו לארגון הגיבורים, על אף שהמשיך להציל המוני אנשים מסכנות משמעותיות, נתפס סאיטמה בעיני הציבור כגונב קרדיטים מגיבורים וותיקים ומתקדמים, ושמתקדם במהירות במעלי הדרגות בצורה לא ישרה.
ב"ארגון הגיבורים" הגיבורים מדורגים על פי ארבעה מעמדות - S,‏ A,‏ B ו-C (כאשר S (סופר) הוא הגבוה ביותר ו-C הוא הנמוך ביותר). הדירוג נקבע על פי הציונים במבחני הכניסה ומשתנה בהמשך בהתאם להישגי הגיבורים בשטח. ככל שהגיבור מדורג במעמד גבוה יותר, הוא נקרא על ידי ארגון הגיבורים למשימות קשות ומסוכנות יותר. רמות הסיכון מחולקות ל-5 דרגות: רמת סיכון "זאב" - הופעה של ישות או קבוצה מסוכנת המהווה איום על הציבור, רמת סיכון "טיגריס" - משבר המאיים על אובדן חיים המוני, רמת סיכון "שד" - משבר המאיים על עצירת תפקוד העיר או החרבתה, רמת סיכון "דרקון" - משבר המאיים על החרבתם של מספר ערים, רמת סיכון "אל" - משבר המאיים על הכחדת האנושות.
בתחילת דרכו כגיבור מדורג סאיטמה כגיבור ממעמד C, וזאת בשל כישלון במבחנים העיוניים של ארגון הגיבורים, על אף ששבר בפער עצום כל שיא במבחנים הפיזיים. לקראת סוף העונה הראשונה של האנימה עולה סאיטמה לגיבור ממעמד B, ולפי עלילות הוובקומיקס והמאנגה, לאחר סאגת המלחמה בארגון המפלצות והבסת גארו, מטפס סאיטמה לגיבור ממעמד A. לעומתו, ג'נוס קיבל ציון מלא הן במבחנים העיוניים והן במבחנים הפיזיים, וכמו כן נחזה במקרה על ידי ארגון הגיבורים שפעל לחיסול בניין "בית האבולוציה" - ארגון עוין ש"ארגון הגיבורים" ביצע מאמצים רבים כדי לזהות ולנטרל אותו. כלל הישגים אלו הרשימו את מנהלי ארגון הגיבורים שבחרו לתת לג'נוס בצעד יוצא דופן מעמד S עוד בתחילת דרכו. ג'נוס משתמש במעמדו הבכיר בארגון הגיבורים כדי לסייע לסאיטמה בפעולותיו.
מדיה > משחקי וידאו

ב-25 ביוני 2019, הוכרז על משחק One-Punch Man: A Hero Nobody Knows. המשחק יצא ב--28 בפברואר 2020 ל-Playstation 4, ל-Xbox One ולמחשב האישי.
ב-22 באוגוסט 2019, יצא לאור המשחק One Punch Man: Road to Hero למכשירי iOS ו-Android.
הערות שוליים

↑  250 סדרות הטלוויזיה הטובות בכל הזמנים על פי האתר IMDb
↑  מופיע בוובקומיקס ובמאנגה, אבל לא באנימה, שם קיימות רק 4 דרגות
↑  Yes, A One Punch Man Game Now Exists, GameSpot (באנגלית)
3.https://www.gamespot.com/articles/yes-a-one-punch-man-game-now-exists/1100-6468022/
4. https://www.animenewsnetwork.com/press-release/2019-08-23/oasis-games-launches-the-official-one-punch-man-mobile-game-one-punch-man-road-to-hero/.150354
| --- | --- |
בקרת זהויות :  NLI: 987007417743305171 
מעריץ מחופש לסאיטמה, הדמות הראשית בסדרה, 2015
טוריקו

| --- | --- |
  הכריכה של הכרך הראשון שמציג את הדמות הראשית, טוריקו
 סוגה:  הרפתקאות, פנטזיה

 מאנגה
 יוצר:  מיצוטושי שימאבוקורו (אנ')
 מאייר:  מיצוטושי שימאבוקורו
 הוצאה:  שוישה
 התפרסם לראשונה במגזין:  שונן ג'אמפ השבועי
 קהל יעד:  שונן
 תקופת הפרסום המקורית:  19 במאי 2009 – 21 בנובמבר 2016
 מספר הכרכים שהתפרסמו:  43

 אנימה
 אורך פרק:  24 דקות
 תסריטאי:  איסאו מוראיאמה
 אולפני אנימציה:  טואי אנימציה
 רשת שידור:  Fuji TV (יפן)
 תקופת שידור מקורית:  3 באפריל 2011 – 30 במרץ 2014
 מספר הפרקים:  147
טוריקו (ביפנית: トリコ) היא סדרת מאנגה יפנית, שנכתבה ואיירה על ידי מיצוטושי שימאבוקורו. המאנגה עוקבת אחר הרפתקאותיו של טוריקו, צייד גורמה, כשהוא מחפש מאכלים נדירים ומגוונים להשלמת ארוחה מלאה. במסע שלו הוא מלווה בשף ביישן שרוצה לשפר את כישוריו. טוריקו זכה למקום במגזין שונן ג'אמפ השבועי, ממאי 2008 ועד נובמבר 2016, עם פרקיו שנאספו לכדי 43 כרכים של טנקון.
המאנגה עובדה גם לסדרת טלוויזיה אנימה שהופקה על ידי טואי אנימציה, ששודרה ביפן מאפריל 2011 עד מרץ 2014. בנוסף, פיתח טואי סרט אנימציה תלת־ממדי בשנת 2011 ועוד סרט בשנת 2013.
סדרת המאנגה תורגמה לאנגלית על ידי ויז מדיה בצפון אמריקה.
נכון לנובמבר 2020, המאנגה של טוריקו מכרה מעל 25 מיליון עותקים.
תקציר העלילה

העלילה מתרחשת בעולם שבו טעם ומזון נמצאים בראש סדר החשיבות, ואנשים אוהבים לטעום טעמים חדשים. בשל כך קיימים אנשים המוכרים בתור ה"בישוקויה" - ציידי טעמים אשר צדים בעיקר מפלצות וטועמים את טעמן - בעיקר עבור מסעדות או מוסדות מחקר. העלילה עוקבת אחר טוריקו - אחד ממלכי השמיים - תואר שניתן ל-4 ציידי טעמים חזקים ומפורסמים במיוחד.
הדמויות הראשיות

טוריקו - הדמות הראשית. אחד ממלכי השמיים. כמו גיבורים ראשיים רבים מסדרות אנימה מסוג שונן, גם טוריקו חזק במיוחד ומתאפיין באהבה רבה לאוכל. חוק הברזל שלו הוא להרוג יצורים חיים רק כדי לאכול אותם ולא להרוג שום דבר שאינו אכיל. משמעות שמו ביפנית היא "חמש ציפורים".
קומאטסו - עוזרו של טוריקו אשר מתלווה אילו לכל מסעותיו. קומאטסו הוא ילד קטן וצנום שאינו לוחם. עובד כטבח במסעדת 5 כוכבים. תפקידו העיקרי בצוות הוא לבשל את החיות. הוא מתאפיין ביכולת בישול נרחבת.
טינה - מופיעה באנימה בלבד. טינה היא עיתונאית אשר עוקבת אחר טוריקו ומתעדת את מסעותיו. בסוף כל פרק, היא מציגה את כל מה שטוריקו אכל או מפלצות חדשות שהוא פגש וגם את הפרומו לפרק הבא. באחד הפרקים במאנגה, פרק שיצא לאחר יציאת האנימה, הראו את טינה בצד, ולידה היה כתוב: "סוף סוף אני במאנגה!". זאת הפעם הראשונה עד היום, בו טינה הופיעה במאנגה.
טארי-כלות' - טארי-כלות' היא חיית המחמד של טוריקו. אימה של טארי הייתה חלק מתחרויות שבהן גורמים למפלצות להיאבק אחת בשנייה ומהמרים מי תנצח כאשר זאת הייתה האלופה.
קוקו - חבר טוב של טוריקו. כמו, טוריקו, הוא גם אחד ממלכי השמיים. לקוקו יש את היכולת לשלוט ברעל ולהרעיל את אויביו. קוקו ידוע בשנאתו למצלמות.
רין - ידידה של טוריקו ואחותו הקטנה של סאני. סימן ההיכר של רין הוא שהיא מאוהבת נואשות בטוריקו - שמתעלם ממנה. לרין ישנו מגוון רחב של כלי נשק אשר מבוססים על בשמים עם אפקטים שונים.
סאני - אחד ממלכי השמיים ואחיה הגדול של רין. סאני משתמש בשיערו הצבעוני ככלי לחימה. הוא ידוע בכך שהוא נמשך ליופי וסולד מאנשים שמייחסים ליופי חשיבות מופחתת.
זברה - אחד ממלכי השמים, ישב בכלא עקב פשעים חמורים. במהלך הסדרה התחבר עם קומאטסו.
הבדלים בין האנימה והמאנגה

אף על פי שהאנימה של טוריקו מבוססת על המאנגה בעלת אותו השם, יש ביניהם מספר הבדלים:
פרקים 42–43 הם פירקי פילר - פרקים שלא הופיעו במאנגה.
טינה, היא דמות פילרית, היא לא הופיעה במאנגה.
צנזור- באנימה נמנעו להראות דם, אף על פי שבמאנגה, טוריקו נפצע מספר פעמים קשות ביותר.
סרטים

לאנימה טוריקו יצא סרט אחד בשנת 2011 ושמו !!Toriko 3D: Kaimaku Gourmet Adventure.
כל העולם במה

"כֹּל הָעוֹלָם בָּמָה" (באנגלית: All the world's a stage) הוא אחד הציטוטים הידועים ביותר של ויליאם שייקספיר. הציטוט מקורו במונולוג מהקומדיה הפסטורלית שלו "כטוב בעיניכם", שם נאמרה על ידי ז'אק המלנכולי במערכה II, תמונה 7, שורה 139. בנאומו משווה ז'אק את העולם לבמה ואת החיים למחזה. הוא מקטלג את חיי האדם לשבעה חלקים, שבעה שלבים מינקותו ועד מותו.
מקור > העולם כבמה

ההשוואה של העולם לבמה ואנשים לשחקנים קדמה הרבה לפני שייקספיר. יובנאליס, המשורר הרומאי הקדום, כתב את אחת הגרסאות המוקדמות ביותר של ביטוי זה ב"סאטירה 3": "כל יוון היא במה, וכל יווני הוא שחקן". קדם לו דמוקריטוס שאמר: "העולם - במה, החיים - מחזה. באת, ראית, הסתלקת". המחזה של ריצ'רד אדוארדס שנכתב בשנה בה נולד שייקספיר, דיימון ופיתיאס, מכיל את השורות: "פיתגורס אמר שהעולם הזה היה כמו במה / שרבים ממלאים את חלקם; כצופים, ועל הבמה". כאשר נוסד בשנת 1599 התיאטרון של שייקספיר עצמו, "תיאטרון הגלוב", הוא השתמש במוטו הלטיני ”Totus mundus agit histrionem” - "כל העולם מגלם את השחקן". הטקסט הלטיני שלו נגזר מתוך מסה מהמאה ה-12. בסופו של דבר המילים נובעות מ-”quod fere totus mundus exercet histrionem” - "מכיוון שכמעט כל העולם הם שחקנים" ביטוי רווח באנגליה של אותם ימים המיוחס לפטרוניוס.
ביצירתו הקודמת, הסוחר מוונציה, אחת הדמויות הראשיות של שייקספיר, אנטוניו, השוותה את העולם לבמה:
אני תופס את העולם כפי שהוא, גרטיאנו;
במה שכל גבר צריך לשחק בה תפקיד,
ושלי עצוב במיוחד
בספרו "שבחי הסכלות", שהודפס לראשונה בשנת 1511, הומניסט הרנסאנס ארסמוס מרוטרדם שואל ”כי מה הם עוד חייו של האדם? מעין מחזה בו גברים בתלבושות שונות מופיעים עד שהבמאי מניע אותם על הבמה”.
התייחסות בתרבות

פרק זה לוקה בחסר. אנא תרמו לוויקיפדיה ו.
כל העולם במה - סדרה בערוץ הילדים משנת 1999 אשר שידרה גרסה טלוויזיונית של מחזות תיאטרון קלאסיים שעובדו על ידי חיים אידיסיס.
כל העולם במה - שיר שכתב חיים חפר והלחין קובי אושרת ופזמונו פרפרזה על הביטוי: "כי העולם כולו במה; בו גיבורים וחלשים; וזרקורים, מסך, קרשים; ועליזים ומיואשים; כן העולם כולו במה; אך גם השחקנים הם אנשים".
שירו של סיני תור המתייחס לביטוי: "כי כל העולם במה וכולנו שחקנים; וה' הוא הבמאי שמושך כאן בחוטים".
השיר אדם שחקן של זוהר ארגוב שכתב ציון שרעבי ומופיע באלבום להיות אדם, נפתח במילים: "אדם נולד שחקן... הוא משחק ומעמיד פנים והעולם במה כאן לכולם ואנו אנו, אנו שחקנים".
גלריה

הציטוט במהדורת הפוליו הראשונה של ויליאם שייקספיר
הפסל "שבעת ימי האדם" בלונדון
"שבעת שלבי האדם" מאת ויליאם מולארדי, 1838, הממחיש את המונולוג
ראו גם

ויליאם שייקספיר
כטוב בעיניכם
הערות שוליים

↑  Wender, Dorothy. “Roman Poetry: From the Republic to the Silver Age. Carbondale: Southern Illinois Univ. Press, 1980. p. 138
↑  Ο κόσμος σκηνή, ο βίος πάροδος. Ήλθες, είδες, απήλθες.
↑  Joseph Quincy Adams Jr., Chief Pre-Shakespearean Dramas: A Selection of Plays Illustrating the History of the English Drama from Its Origin down to Shakespeare, Houghton Mifflin Company, Boston; New York, 1924, p. 579.
↑  Marjorie B. Garber (2008). Profiling Shakespeare. Routledge. p. 292.
↑  John Masters (1956). The Essential Erasmus. The New American Library. עמ' 119
↑  מאת רותה קופפר, קלאסיקות של התיאטרון בערוץ הילדים, באתר הארץ, 7 בנובמבר 2001
כל העולם במה (1999), באתר "אישים"
↑  כל העולם במה - אומני ישראל, באתר שירונט
↑  סיני תור - כל העולם במה, עמוד היוטיוב הרשמי של סיני תור, ‏16 בספטמבר 2014
↑  ויליאם שייקספיר, Mr. William Shakespeares Comedies, Histories, & Tragedies: Published According to the True Originall Copies, EXTRA, ‏1623 (באנגלית)
ריבורן!

| --- | --- |
 
ריבורן!
 סוגה:  אנימה, אקשן, שונן.

 מאנגה: ריבורן
 יוצר:  אקירה אמאנו
 הוצאה:  Shueisha  (יפן)
 התפרסם לראשונה במגזין:  Weekly Shonen Jump
 קהל יעד:  שונן
 תקופת הפרסום המקורית:  4 באפריל 2004 – 12 בנובמבר 2012
 מספר הכרכים שהתפרסמו:  42

 אנימה
 אורך פרק:  24 דק'
 במאי:  Kenichi Imaizumi
 אולפני אנימציה:  Artland
 רשת שידור:  TV Tokyo, Animax (יפן)
 תקופת שידור מקורית:  7 באוקטובר 2006 – 25 בספטמבר 2010
 מספר העונות:  7
 מספר הפרקים:  203
המורה המתנקש ריבורן! (ביפנית: 家庭教師ヒットマン!; באנגלית: !Reborn) אנימת שונן המבוססת על מנגה בעלת 42 כרכים מאת היוצר אקירה אמאמנו.
העלילה עוסקת בילד מעט מגושם וללא חברים, ההופך להיות ראש המאפיה האיטלקית.
עלילה

משפחת וונגולה (vongola) היגרה מאיטליה ליפן. טסונה, ילד חסר חברים נבחר להיות ראש המאפיה העשירי של  המשפחה משום ששאר המועמדים מתו.
ראש משפחת וונגולה שהוא היורש התשיעי נתן פקודה לילד קטן ששמו ריבורן לאמן את טסונה להיות ראש המאפיה.
ריבורן הוא מתנקש שנשלח לאמן את טסונה. הוא משתמש ברובה ההופך את מי שנורה בו ל-5 דקות אחרי שנורה לחזק, וזה בתנאי שהוא חושב על מטרה שברצונו לבצע.
במהלך הסדרה טסונה נפגש עם אויבים ומקבל צורת רצון המוות חדשה.
דמויות

סאוודה טסונאיושי - נער הכושל בכל התחומים (לימודים, ספורט ועוד) נבחר על ידי הבוס התשיעי של משפחת הוונגולה להיות הבוס העשירי של המשפחה. הוא נעזר בריבורן באסוף חברים שילחמו לצדו. הוא השומר של טבעת השמיים.
ריבורן - נמנה בין 7 התינוקות האקובלנו: תינוקות החזקים במאפיה. יש לו קילעים מיוחדים הנקראים קליעי רצון המוות. בעזרתם הוא מלמד את טסונה איך להיות הבוס העשירי של המאפיה. לאון היא זיקית מחמד שלו, היכולה לשנות את צורתה למגוון חפצים ביניהם נשקים.
היאטו גוקודרה - נער, נמצא במאפיה. הנשק המיוחד שלו - פצצות. אותן הוא מחביא פצצות על הגוף שלו ומדליק אותן בדרך לא ידועה. בפרק מסוים המציא פצצות רקטה. אלו פצצות המוציאות עשן מהחלק האחורי וכך מתקדמות באוויר מרחק יותר גדול. שומר טבעת הסופה.
יאמאמאמוטו טאקשי - נער הלומד של טסונה. פופולרי, תמיד חייכן ואופטימי, שחקן בייסבול. למד להילחם בחרב מאביו, במהלך הסדרה מקבל מריבורן חרב והופך להיות אמן קנדו (ספורט יפני). יאמאמאמוטו שומר טבעת הגשם.
היבארי קיויה - אחראי ועדת המשמעת בבית הספר, חזק מכל אדם בבית הספר וגם מחלק מאנשי המאפיה. שומר תמיד על קור רוח, אינו מפחד להראות את כוחו. בית הספר חשוב לו כדי כך שאפילו צלצלו הטלפון שלו הוא המנון בית הספר. שומר טבעת הענן.
סאסאגוואה ריוהי - מתאגרף, מקדיש את חייו לאקסטרים. משתמש בביטוי "אקסטרים" בכל הזדמנות. הוא רואה את טסונה במצב רצון המוות ומחליט שהוא מתאים למועדון האגרוף, מנסה לצרף אותו ונכשל. אחיה הגדול של קיוקו. שומר טבעת השמש.
לאמבו - ילד בן חמש שעבד כמתנקש במשפחת המאפיה בווינו (Bovino) ועבר לממשפחת הוונגולה. לבוש בתלבושת פרה וזוג קרניים צמודות לתסרוקת האפרו שלו. לאמבו הוא בעל נפש רגישה וכל פעם שנכשל במשהו הוא פורץ בבכי. נלחם בעזרת נשקים המוחבאים בשיער שלו. מחזיק ב"בזוקת עשר השנים", שכל מי שנורה בה מתחלף עם הגרסה של עצמו בעוד עשר שנים. הוא שומר טבעת הברק.
מדיה > מנגה

הכרך הראשון של המנגה יצא לאור בשבועון היפני "weekly shonen jump", ונכתב עד כרך 26 בשבועון. מאז המנגה יצאה בכרכים נפרדים. המנגה תורגמה על ידי דהינו מדיה לשפות האנגלית, גרמנית וצרפתית.
מדיה > שירי פתיחה

יש באנימה שמונה שירי פתיחה שירים אלו הולחנו על ידי טושיהיקו שאהאשי. להלן את רשימת שירי הפתיחה של התוכנית:
First. "Drawing day"
2.boys & girls"
3."dive to world"
4."88"
5."last cross"
6."easy go"
7."funny sunny day"
8."listen to the stereo"
דמויות הסדרה ריבורן!
אל תשתעשעי איתי, נאגאטורו

| --- | --- |
 

 מאנגה
 יוצר:  ננשי
 הוצאה:  יפן Kodansha
 התפרסם לראשונה במגזין:  יפן Magazine Pocket
 תקופת הפרסום המקורית:  נובמבר 2017 – עד עכשיו
 מספר הכרכים שהתפרסמו:  11 כרכים

 אנימה
 במאי:  Hirokazu Hanai
 אולפני אנימציה:  Telecom Animation Film
 רשת שידור:  Tokyo MX
 תקופת שידור מקורית:  יפן 11 באפריל 2021
 מספר העונות:  1
 מספר הפרקים:  12
אל תשתעשעי איתי, נאגאטורו (ביפנית: イジらないで、長瀞さん, בתעתיק לעברית: איג'יראנאיידה, נאגאטורו סאן) היא מאנגת קומדיה ורומנטיקה, שנכתבה ואוירה על ידי נאנאשי (Nanashi). המאנגה האינטרנטית החלה לרוץ במגזין Pocket (מגזין מאנגה אינטרנטי) בנובמבר 2017. בעקבות הצלחת המאנגה, בשנת 2021 עובדה לסדרת אנימה בעלת 12 פרקים והקרנתה החלה באפריל 2021 ברשת Tokyo MX. עונה שנייה החלה בסתיו 2021 ובינואר 2022 הוכרז על הוספת דיבוב לאנגלית.
תקציר העלילה

נאוטו האצ'יוג'י, תלמיד שנה ב' מופנם בתיכון קאזהאיה, מעדיף להימנע מאינטראקציות חברתיות ולצייר מאנגה בזמנו הפנוי. עם זאת, נערת השנה הראשונה, האייסה נאגאטורו, מגלה במקרה יחד עם חברותיה את המאנגה, קוראת לו "סנפאי", ומקניטה אותו עד כדי בכי. היא מבקרת בחדר מועדון האמנות שבו הוא מסתובב, וממשיכה להציק לו בגלל אישיותו הביישנית ותחומי העניין שלו כאוטאקו, לפעמים בצורה בעלת רמיזות מיניות, ומכנה אותו דוחה. כשהיא ממשיכה לדחוף אותו להיות אסרטיבי יותר, הסנפאי מפתח אהבה כלפיה, ובהדרגה יוצא מהקונכייה שלו ומערב את עצמו בחייה.
הסנפאי פוגש את חברותיה של נאגאטורו, גאמו יושי וסאקורה, שנראות בתחילה כבנות תיכון אכזריות ורדודות שרק מבקשות לייסר אותו, אך עם הזמן הן הופכות לחברות תומכות שמתכננות לקרב בין השניים בדרכים מוזרות. בהמשך הסדרה הנשיאה למחצה של מועדון האמנות מופיעה ומבקשת לסגור את המועדון, אך לאחר שהפסידה באתגר תחרותי לסנפאי ולחבורתו במהלך פסטיבל התרבות, היא מאפשרת לו להמשיך לתחזק את המועדון. סדרת האנימה נגמרת בסצנה בה נאגאטורו מנשקת את הסנפאי בלחיו. בשנת הלימודים הבאה, בן דודו הצעיר של הנשיא נרשם לתיכון ומצטרף למועדון האמנות.
דמויות

נאוטו האצ'יוג'י - נער מופנם וביישן שמנסה להימנע מאינטראקציה חברתית ואוהב לצייר. לאחר שפגש את נאגאטורו והחל לבלות איתה ועם חברותיה, הוא צובר בהדרגה ביטחון עצמי. כמה מחבריו הבנים קוראים לו נאו-קון. החבר היחיד במועדון האומנות.
האייסה נאגאטורו - תלמידת תיכון שנה ראשונה שנהנית להקניט את סנפאי. אף על פי שנראה שהיא רק רוצה לענות אותו, היא מחבבת אותו בסתר, והופכת עוינת מאוד כלפי כל מי שמנסה להציק לו. חברותיה קוראות לה האייאצ'י ושמה הפרטי לא נחשף עד פרק 62. היא חברה תומכת במועדון השחייה, ותומכת לעיתים במועדוני ספורט אחרים בבתי הספר. היא נהנית לבצע מהלכי אמנויות לחימה מעורבות, ומצטרפת למועדון הג'ודו בשנה השנייה.
מאקי גאמו - אחת מחברותיה של נאגאטורו. יש לה שיער כתום בסדרת האנימה. היא הבוגרת ביותר מבין בנות גילה, ולמרות המראה הקשוח שלה, לעיתים קרובות מתנהגת כאחות גדולה כלפיהם. היא אוהבת לקרוא לסנפאי "פייסן" אבל כשהיא מתגרה בו, נאגאטורו מקנאה בה וקוראת לה להפסיק. משפחתה מנהלת חדר כושר לאמנויות לחימה מעורבות.
יושי - אחת מחברותיה של נאגאטורו. בעלת שיער בהיר מעוצב בזנבות תאומים. היא בדרך כלל עוקבת אחרי גאמו ונגררת אחרי כל המזימות שיש לה בראש. היא מתוארת כ"ראש מלא באוויר". חלק גדול מהנאומים שלה הוא פשוט חזרה על מה שגאמו אומרת.
סאקורה - עוד אחת מחברותיה של נאגאטורו עם עור שזוף ושיער בלונדיני קצר, מופיעה לזמנים קצרים במהלך הסדרה. האישיות שלה על פני השטח מתוקה ודי נינוחה, אבל היא נהנית לזרוע קנאה בקבוצות של בנים להתחרות על תשומת ליבה, ולעיתים קרובות מדברת עם כמה בחורים בו-זמנית לשם השעשוע.
סאנה סונומיה - סטודנטית שנה ג' העומדת בראש מועדון האמנות. יש לה שיער ארוך שממסגר את פניה בעיניים ארגמן, וחזה נפוח בצורה מוגזמת. יש לה אישיות חמורת סבר ורצינית, אבל גם אין לה כל בושה בכל הנוגע לחשיפת הגוף שלה למען האמנות שהיא יוצרת שזכתה בפרסים. היא לא אוהבת שהמועדון הפך למקום בילוי עבור נאגאטורו וחברותיה, ומאיימת לסגור אותו עם אתגר בפסטיבל בית הספר. עם זאת, כאשר הציור שלה נפסל, היא מפסידה באתגר, מושכת את בקשתה ומתחפשת לנערת ארנבת כעונש על ידי חברותיה של נאגאטורו. מאוחר יותר היא תומכת בסנפאי כדי להסתדר עם נאגאטורו.
אחותה של נאגאטורו - אחותה הגדולה של נאגאטורו היא סטודנטית באוניברסיטה שמאוד דואגת ואוהבת לפנק את אחותה הקטנה, אבל גם אוהבת להקניט אותה, ולעיתים קרובות מביכה אותה ברבים. ככל הנראה היא סוג של מודל לחיקוי עבור נאגאטורו ביחסה אל הסנפאי.
אוריהארה - ג'ודוקא ברמה אולימפית שמתחרה בבית הספר עם החברים של נאגאטורו וסנפאי. כשהשניים היו ילדים, היא ונאגאטורו תרגלו ג'ודו אחת עם השנייה, כשהיכולת הטבעית של נאגאטורו נתנה לה לנצח בכל פעם מחדש, אבל כשאוריהארה השקיעה עבודה קשה והתחזקה הרבה עם הזמן, נאגאטרו החלה לאבד את התשוקה שלה, ובסופו של דבר עזבה את האימונים. היא נראית לא מודעת למערכת היחסים המתוחה שלה עם נאגאטורו והיא מתייחסת אליה בצורה ידידותית ונלהבת, ומאז שנאגאטורו חזרה להתאמן בג'ודו, הייתה ידידותית ותמכה/הקניטה אותה לגבי מערכת היחסים שלה עם הסנפאי, יחד עם גאמו.
האנה סונומיה - תלמידת שנה א' המצטרפת למועדון האמנות בהמשך הסדרה. היא בת הדודה הצעירה של נשיאת המועדון והייתה בעבר באותו מועדון אמנות כמו הסנפאי בחטיבת הביניים. היא תומכת במערכת היחסים של הסנפאי עם נאגאטורו, אם כי נאגאטורו חושדת בה ודואגת שסנפאי יתעניין אך ורק בה. שמה הפרטי לא מוזכר עד כרך 11.
שדי טוקיו

| --- | --- |
 
 סוגה:  פנטזיה אפלה

 מאנגה
 יוצר:  סוי אישידה
 מאייר:  סוי אישידה
 הוצאה:  יפן Shueisha
 התפרסם לראשונה במגזין:  Weekly Young Jump
 קהל יעד:  סיינן
 תקופת הפרסום המקורית:  8 בספטמבר 2011 – 18 בספטמבר 2014
 מספר הכרכים שהתפרסמו:  14 כרכים

 אנימה
 במאי:  שוהיי מוריטה
 תסריטאי:  צ'וג'י מיקאסנו
 אולפני אנימציה:  סטודיו פיירו
 רשת שידור:  Tokyo MX, TV Aichi, TVQ, TVO, AT-X, Dlife (יפן)
 מדבבים בשפה העברית:  לא הופצה בעברית
 תקופת שידור מקורית:  4 ביולי 2014 – 19 בספטמבר 2014
 מספר העונות:  1
 מספר הפרקים:  12
שדי טוקיו (יפנית: 東京喰種トーキョーグール ברומאג'י: Tōkyō Gūru) היא סדרת מאנגה ואנימה יפנית שנכתבה על ידי סוי אישידה (אנ'). סדרה זו פורסמה במגזין הסיינן "Weekly Young Jump" של הוצאת Shueisha מספטמבר 2011 עד לספטמבר 2014. סדרת המשך בשם "טוקיו גול: רי" החלה להתפרסם באותו המגזין באוקטובר 2014, ופריקוול בשם "טוקיו גול: ג'ק" שודר ברשת באתר "Jump Live."
סדרת אנימה בעלת 12 פרקים אשר מהווה עיבוד למנגה, על ידי סטודיו פיירו, שודרה בין יולי וספטמבר 2014 בערוץ Tokyo MX. סדרת המשך בעלת 12 פרקים אשר עוקבת אחר סיפור מקורי בשם "שדי טוקיו A√", שודרה בשמיני בינואר 2015, והסתיימה ב-26 במרץ 2015. בצפון אמריקה Viz Media מפרסמת את המאנגה, בעוד Funimation רכשה את הרישיון על סדרת האנימה לצורכי שידור והפצת הווידאו הביתית. סדרת אנימה המבוססת על ההמשך העלילתי "טוקיו גול: רי" שודרה ב-2018 במשך שתי עונות.
האנימה זמינה בישראל עם תרגום עברי באמצעות ספריית האנימה החל מ-11 באפריל 2022.